wickkiey/tamil-wikipedia-chunked huggingface dataset:
# எபிரேயம்

**எபிரேயம்** (עִבְרִית அல்லது עברית, *இவ்ரித்*) (; , ** (அ) ) ஆபிரிக்க-ஆசிய மொழிக்குடும்பத்தை சேர்ந்த ஒரு செமித்திய மொழியாகும். இது 9 மில்லியனுக்கும் அதிகமானவர்களால் பேசப்படுகிறது. கி.மு. 10ஆம் நூற்றாண்டில் பண்டைய எபிரேயம் பற்றிய குறிப்புகள் அறியப்படுகின்றன. எபிரேயம் இசுரேல் நாட்டின் அரபுடன் சேர்த்து ஆட்சி மொழியாக விளங்குகிறது.  
இசுரேலின் பெரும்பான்மையான மக்களான யூதர்களால் எபிரேயம் பேசப்படுகிறது. இவர்கள் ஆதியாகமத்தின்படி (32:28) யாக்கோபின் வழிவந்த இசுரயேலர்கள் எனப்படுகின்றனர். ஏறத்தாழ கிபி 2ம் நூற்றாண்டளவில் வழக்கற்று இருந்த எபிரேய மொழி மீண்டும் கிபி 19ம் நூற்றாண்டில் அசிகலா விழிப்புணர்வு (*Haskalah*) இயக்கம் வழி, மொழியியல் அறிஞர் எலியேசர் பென்-யெஃகுடாவின் (*Eliezer Ben-Yehuda*) பெருமுயற்சியால் மொழி வழக்கத்திற்கு வந்துள்ளது.  
பார் கோக்பா கிளர்ச்சிக்குப் பின்னர், கி.பி. 100-200 வரையிலான காலகட்டங்களில் எபிரேயம் தினசரி வழக்கு மொழியாக வழங்கப்பட்டது. ஆயினும் அராமியமும், கிரேக்கமும் உயர் அதிகாரிகள், புலம்பெயர்ந்தோரால் அதிகம் பேசப்பட்டது.  
தோராவும் *(யூத விவிலியத்தின் முதல் ஐந்து புத்தகங்கள்)* ஏனைய யூத விவிலிய நூல்களும் விவிலிய எபிரேய மொழியிலேயே எழுதப்பட்டன.
# எபிரேயம்

## வரலாறு

எபிரேய மொழியானது கனானிய மொழி இனத்தைச் சேர்ந்தது. கனானிய மொழிகள் யாவும் வடமேற்கு செமித்திய மொழிக்குடும்பத்தைச் சேர்ந்தவை. ஆபிரகாம் பென்-யூசுஃபின் கூற்றுப்படி, "இசுரேலியப் பேரரசின் காலமான கி.மு.1200-586 ஆண்டுகளில் எபிரேயத்தின் மொழிப்பயன்பாடு தழைத்தோங்கி இருந்தது". ஆனால், மொழியியல் அறிஞர்களைப் பொருத்தவரை, பண்டைய அராமேய மொழியே பெரும்பாலும் வழக்கத்திலிருந்ததாகவும், பாபிலோனிய நாடுகடத்தல் வரையிலும் எபிரேயம் வட்டார மொழியாகவே பயன்படுத்தப்பட்டு வந்ததாகவும் கருதப்படுகிறது.  
பழமைச்சின்னமாக பேச்சு வழக்கொழிந்த மொழியாகக் கருதப்பட்ட எபிரேயம் யூத மதத்தின் புனித மொழியாக மதவழிபாட்டில் இன்றளவும் தொடருகிறது. மேலும் 19 ஆம் நூற்றாண்டின் எபிரேய மீட்பு நடவடிக்கைகளால் உயிர்ப்பெற்றுள்ளது. நவீன எபிரேயம் 1921 ஆம் ஆண்டு பிரித்தானிய அரசால் பாலத்தீனத்தில் ஆட்சி மொழியாக்கப்பட்டது. 1948 ஆம் ஆண்டு இசுரேலில் அரபு மொழியுடன் சேர்த்து எபிரேயம் ஆட்சி மொழியாக்கப்பட்டது. எபிரேயம் யூத விவிலியத்தில் அதிகம் பயன்படுத்தப்பட்டதால் அதன் மொழி வழக்கிற்கேற்ப வரலாற்றைக் கொண்டுள்ளது.
# எபிரேயம்

## வரலாறு

### விவிலிய எபிரேயம்

#### பண்டைய விவிலிய எபிரேயம்

இதன் காலம் எருசலேமின் முடியாட்சிக்கும், பாபிலோனிய நாடுகடத்தப்பட்டதற்குமான இடைப்பட்ட காலமான கி.மு. 10 – 6 ஆம் நூற்றாண்டு ஆகும். பண்டைய விவிலிய எபிரேயமானது தனாக் எனும் (யூத) விவிலியத்திலுள்ள வரிகள் இதனைக் குறிக்கின்றன. பண்டைய விவிலிய எபிரேயத்தில் (பாலியோ எபிரேயம்) சாமாரியர்களின் எழுத்துருக்கள் பெரும்பாலாக பயன்படுத்தப்பட்டுள்ளன.
# எபிரேயம்

## வரலாறு

### விவிலிய எபிரேயம்

#### விவிலிய எபிரேயம்

விவிலிய எபிரேயத்தின் காலம் சுமார் கி.மு. 8 – 6 ஆம் நூற்றாண்டு ஆகும். இது பாபிலோனிய நாடுகடத்தப்பட்ட காலத்தைக் குறிக்கிறது. யூத விவிலியம் பெரும்பாலாக இவ்வெபிரேய மொழிநடையிலேயே இயற்றப்பட்டதாலும், இம்மொழிச்சான்றுகள் யூத விவிலியத்தை ஒத்திருப்பதினாலும் இவ்வாறு அழைக்கப்படுகிறது.
# எபிரேயம்

## வரலாறு

### விவிலிய எபிரேயம்

#### கடை விவிலிய எபிரேயம்

இதன் காலம் கி.மு. 5 – 3 ஆம் நூற்றாண்டு ஆகும். கடை விவிலிய எபிரேயம் பாரசீகர்களின் ஆக்கிரமிப்புடன் தொடர்புடையது. மேலும் பாரசீக எழுத்துருக்கள் எசுரா, நெகேமியா போன்ற யூத விவிலிய நூல்களில் காணப்பட்டன. பண்டைய விவிலியத்தை ஒத்திருந்த போதிலும் அராமை எழுத்து வடிவங்களும், சில அரசு சார்ந்த பயன்பாட்டு சொற்களும் கலந்து பயன்படுத்தப்பட்டன.
# எபிரேயம்

## வரலாறு

### மத்திய எபிரேயம்

#### சாக்கடல் - எபிரேயம்

இதன் காலம் கி.மு. 3 ஆம் - கி.பி. 1 ஆம் நூற்றாண்டு ஆகும். எருசலேமில் இருந்த யூத கோயில் அழிப்பு, கிரேக்க, உரோமானிய பேரரசுகளின் தழைத்தோங்கிய காலத்துடன் தொடர்புடையது. சாக்கடல் ஒட்டிய நிலப்பகுதியில் வாழ்ந்த மக்களால் இவ்வெபிரேயம் பேசப்பட்டது.
# எபிரேயம்

## வரலாறு

### மத்திய எபிரேயம்

#### மிசுனாயிக் எபிரேயம்

இதன் காலம் கி.பி. 1 முதல் 3 (அ) 4 ஆம் நூற்றாண்டு ஆகும். உரோமானியப்பேரரசின் கடைக்காலமாக இருந்தது. மேலும் இக்கால கட்டத்திலேயே யூத நூல்களான மிசுனா, தோசெஃப்தா, தால்மூத் ஆகியவை இயற்றப்பட்டன.
# எபிரேயம்

## எபிரேய ஆய்வுகள்

2008 ஆம் ஆண்டு கண்டெடுக்கப்பட்ட கல்வெட்டின்படி எபிரேய மொழி சுமார் 3000 ஆண்டுகள் பழமை வாய்ந்ததாகும்.
# எபிரேயம்

## மொழிக்குடும்பம்

- எபிரேய மொழியானது செமிடிக் மொழிக்குடும்பத்தைச் சேர்ந்ததாகும். செமித்திய மொழிக்குடும்பங்கள் திசை வாரியான வகைப்பாட்டில் பகுப்புகளுக்கு உட்படுத்தப்படுகின்றன.
- கிழக்கு செமித்தியம், மேற்கு செமித்தியம் ஆகியவை செமித்திய மொழிக்குடும்பங்களின் பிரதான பிரிவுகள். இங்கு தெற்கு செமித்திய மொழிகளை வகைப்படுத்துதல் தொடர்பாக கருத்து வேறுபாடு நிலவுகிறது.
- மேற்கு செமித்திய மொழிகள் மேலும், மத்திய செமித்திய மொழிகளாக பிரிக்கப்படுகின்றன. மத்திய செமித்திய மொழியே அரபு மொழியாகவும் வடமேற்கு செமித்தியம் மற்றும் கனானிய, அறமைக், உகரிதிக் மொழிகளாக மேலும் பகுக்கப்படுகின்றன.
- கனானிய மொழியிலிருந்தே எபிரேய, பெலிசுதிய, ஏதோம், மோவாப், பொனிசிய மொழிகள் பகுக்கப்படுகின்றன.
# எபிரேயம்

## இலக்கணம்

எபிரேய மொழியின் இலக்கணம் சற்றெ மாறுபட்டு பகுத்தாய்வு செய்து அறியப்படுவதாக உள்ளது. மேலும், வேற்றுமை உருபுகள், முன்-ஒட்டு, சொற்பிணைப்பு, பொருளறிதல் முறைமையில் சில குறைபாடுகளையும் கொண்டுள்ளது. இருப்பினும் வினைச்சொல், பெயர்ச்சொல் முதலியன ஒவ்வொரு முறைமையிலும் மாற்றம் கொண்டதாகவே உள்ளது. சான்றாக, "சுமிகுட்" எனப்படும் சொற்றொடர் சார்ந்த நிலையானது பெயர்ச்சொல் வேறுபாட்டில் உட்பிணைப்பு நிலை மொழியின் மரபு சார்ந்ததாகவே உள்ளது. "சுமிகுட்"டில் சுட்டப்படும் வார்த்தைகள் பெரும்பாலும் இணைப்புக் குறி கொண்டைவாயாகவே குறிப்பிடப்படுகின்றன.
# எபிரேயம்

## இலக்கணம்

### எழுத்து முறை

- நவீன எபிரேயம் 22 எழுத்துக்களைக் கொண்டது.
- வலமிருந்து இடமாக எழுதப்படுகிறது.
# எபிரேயம்

## எபிரேய மொழி - தற்போதைய நிலை

- நவீன எபிரேய மொழி இசுரேல் நாட்டின் பிரதான அலுவல் மொழியாகும். 2013 ஆம் ஆண்டின் கணக்கெடுப்பின்படி உலகெங்கிலும் சுமார் 9 மில்லியன் மக்கள் எபிரேய மொழி பேசுகின்றனர். இவற்றுள் 7 மில்லியன் மக்கள் மிகத் துல்லியமாகவும் எபிரேயம் பேசுகின்றனர்.
- தற்போது 90% இசுரேலிய யூதர்கள் எபிரேய மொழியில் தேர்ந்தவர்களாக உள்ளனர். இவற்றுள் 70% வீதத்தினர் மிகவும் தேர்ச்சி பெற்றவர்களாவர்.
- 2013 ஆம் ஆண்டின் கணக்கெடுப்பின்படி சராசரியாக 20 வயதுக்கு மேலுள்ளவர்களுள் 49 விழுக்காட்டினர் உருசிய, ஆங்கில, அரபு, பிரஞ்சு, ஈத்திசிய மொழிகளுடன் எபிரேயமும் அறிந்தவர்களாயிருந்தனர். 26% உருசிய யூதர்கள், 12% அரேபியர்கள் எபிரேயம் குறைவாக அறிந்தவர்களாகவோ அல்லது முற்றிலும் அறிந்திராதவர்களாகவோ இருந்தனர்.
- உலகமயமாக்கலினால் எபிரேய அகராதியிலிருந்த ஆங்கில வழக்குகள் நீக்கப்பட்டு செப்பனிடப்பட்டுள்ளன. எருசலேமில் உள்ள எபிரேய பல்கலைக்கழகத்தின் எபிரேய மொழி அகாதமியானது 2000 புதிய எபிரேய வார்த்தைகள் மூல எபிரேயத்திலிருந்து பெற்று ஆங்கில வார்த்தைகளுக்கு மாற்றாக பின்பற்ற வழிவகை செய்துள்ளது.
# ஐ.எசு.ஓ 639-1

**ஐ.எசு.ஓ 639-1 ** (ISO 639-1) என்பது ஐ.எசு.ஓ 639 பன்னாட்டு சீர்தர மொழிக் குறியீட்டின் முதற்பகுதியாகும். இது உலகின் பெரும்பாலோர் பேசும் மொழிகளை அடையாளப் படுத்தும் வகையில், 136 இரண்டெழுத்து குறியீடுகளை கொண்டுள்ளது. இவ் வெழுத்துக் குறியீடுகள் இலத்தீன் எழுத்துகளில் அமைந்துள்ளன. இவை மொழிகளைச் சுருக்கமாகக் குறிக்க பயன்படுகின்றது.  
எடுத்துக்காட்டாக:
- தமிழ் -- <tt>ta</tt>
- ஜப்பானிய மொழி -- <tt>ja</tt>
- ஆங்கிலம் -- <tt>en</tt>  
ஐ.எசு.ஓ 639-1 2002 ஆம் ஆண்டு அறிமுகப்படுத்தப்பட்டதாகும். கடைசியாக சேர்க்கப்பட்ட குறியீடு <tt>ht</tt> ஆகும். ஒரு மொழிக்கு ஐ.எசு.ஓ 639-2 குறியீடு இருப்பின் புதிய ஐ.எசு.ஓ 639-1 குறியீடு சேர்க்கப்படமாட்டாது. எனவே
ஐ.எசு.ஓ 639-1 குறியீடுகள் மாற்றமடையாதவை.  
2001 ஆம் ஆண்டுக்கு பிறகு சேர்க்கப்பட்ட குறியீடுகள்:  
| io | ido | Ido | 2002-01-15 | சேர் | art |  |
| --- | --- | --- | --- | --- | --- | --- |
| wa | wln | வாலோன் மொழி | 2002-01-29 | சேர் | roa |  |
| li | lim | இலிம்பூர்கு மொழி | 2002-08-02 | சேர் | gem |  |
| ii | iii | நுவோசு மொழி | 2002-10-14 | சேர் |  |  |
| an | arg | Aragonese | 2002-12-23 | சேர் | roa |  |
| ht | hat | ஐத்தி கிரியோல் மொழி | 2003-02-26 | சேர் | cpf | } |
# ஐ.எசு.ஓ 639-1

## மேலும் பார்க்க

- ஐ.எசு.ஓ 639-1 குறியீடுகள் பட்டியல்
- ஐ.எசு.ஓ 639-2
- ஐ.எசு.ஓ 639-3
# ஐ.எசு.ஓ 639-1

## வெளியிணைப்பு

- ஐ.எசு.ஓ 639-1
- ஐ.எசு.ஓ 639-1
# ஐ.எசு.ஓ 639-1 குறியீடுகள் பட்டியல்
| sn | sna | sna | சோனா | chiShona |  |
| so | som | som | சோமாலி | Soomaaliga; af Soomaali |  |
| sq | alb/sqi | sqi + 4 | அல்பானியம் | Shqip |  |
| sr | scc/srp | srp | சேர்பிய | српски језик |  |
| ss | ssw | ssw | சுவாசி | SiSwati |  |
| st | sot | sot | சோத்தோ | seSotho |  |
| su | sun | sun | சுண்டா | Basa Sunda |  |
| sv | swe | swe | சுவீடிய மொழி | Svenska |  |
| sw | swa | swa + 2 | சுவாகிலி | Kiswahili |  |
| ta | tam | tam | தமிழ் | தமிழ் |  |
| te | tel | tel | தெலுங்கு | తెలుగు |  |
| tg | tgk | tgk | தாஜிக் | тоҷикӣ; toğikī; <span>تاجیکی</span> |  |
| th | tha | tha | தாய் | ไทย |  |
| ti | tir | tir | திகுரிஞா | ትግርኛ |  |
| tk | tuk | tuk | துருக்குமேனியன் | Türkmen; Түркмен |  |
| tl | tgl | tgl | தகலாகு | Tagalog |  |
| tn | tsn | tsn | சுவானா | seTswana |  |
| to | ton | ton | தோங்கன் | faka Tonga |  |
| tr | tur | tur | துருக்கி | Türkçe |  |
| ts | tso | tso | சோங்கா | xiTsonga |  |
| tt | tat | tat | தடர் | татарча; tatarça; <span>تاتارچا</span> |  |
| tw | twi | twi | துவி | Twi |  |
| ty | tah | tah | தயீத்தியன் | Reo Mā`ohi |  |
| ug | uig | uig | உய்குர் | Uyƣurqə; <span>ئۇيغۇرچ </span> |  |
| uk | ukr | ukr | உக்குரேனியன் | українська мова |  |
| ur | urd | urd | உருது | <span>اردو</span> |  |
| uz | uzb | uzb + 2 | உசுபெக்கு | O'zbek; Ўзбек; <span>أۇزبېك</span> |  |
| ve | ven | ven | வேந்த மொழி | tshiVenḓa |  |
| vi | vie | vie | வியட்நாம் | Tiếng Việt |  |
| vo | vol | vol | வோலாபுக்கு | Volapük |  |
| wa | wln | wln | வாலோன் | Walon |  |
| wo | wol | wol | வோலோஃப் | Wollof |  |
| xh | xho | xho | சோசா | isiXhosa |  |
| yi | yid | yid + 2 | இத்தியம் | <span>ייִדיש</span> |  |
| yo | yor | yor | யொரூபா | Yorùbá |  |
| za | zha | zha + 2 | சுவாங்கு | Saɯ cueŋƅ; Saw cuengh |  |
| zh | chi/zho | zho + 13 | சீன | 中文、汉语、漢語 |  |
| zu | zul | zul | சுலு | isiZulu | } |
# ஐ.எசு.ஓ 639-1 குறியீடுகள் பட்டியல்

## மேலும் பார்க்க

- ஐஎஸ்ஓ 639-1
# அரமேயம்

**அரமேயம்** (**Aramaic**; אַרָמָיָא *Arāmāyā*, , ) என்பது ஒரு மொழி அல்லது மொழிக்குடும்பம் ஆகும். இது ஆப்பிரிக்க-ஆசிய துணை பிரிவை சேர்ந்த செமித்திய மொழி ஆகும். குறிப்பாக இது கானானிய மொழிகளான எபிரேயம் பொனீசியம் போன்றவை அடங்கிய வடமேற்கு செமித்திய குடும்ப பிரிவாகும் அரமேய எழுத்துமுறை பரவலாக பல மொழிகளிலும் எபிரேயம் சிரிக் அரேபிய எழுத்து முறைகளில் எடுத்தாளப்படுகிறது. 3000 ஆண்டுகள் பழைமையான வரலாற்றை கொண்ட செமித்திய மொழியான அரமேயம் பல இராச்சியங்களின் ஆட்சி மொழியாகவும் வழிபாட்டு மொழியாகவும் காணப்பட்டது. மத்திய கிழக்கில் இருந்த செமித்திய மக்களின் பேச்சு மொழியாகவும் அரமேயம் இருந்தது. வரலாற்றுரீதியாக அரமேயம் சிரியாவிலும் புறாத்து ஆற்றின் வடபகுதி பள்ளத்தாக்குகளிலும் இருந்த அரமேய பழங்குடிகளின் மொழி. கிமு 1000 ஆண்டுவாக்கில் அரமேயர்கள் தற்போதய மேற்கு சிரியா பகுதியில் பல அரசுக்களை கொண்டிருந்தனர். புது அசிரியன்கள் பேரரசின் (கிமு 911-615) தலைமையில் அரமேயம் முக்கியத்துவம் வாய்ந்ததாகவும் மெசபடோமியா, சிரியா முழுவதும் வளர்ந்தது. அரமேயத்தின் புகழ் அதிகளவில் இருந்தபோது தற்கால ஈராக், சிரியா, லெபனான், இசுரேல், பாலத்தீனப் பகுதிகள், சோர்டான், ஈரானின் வடமேற்கு, குவைத், வடக்கு அரேபியா, கிழக்கு அரேபியா, தென்கிழக்கு தென் மத்திய துருக்கியில் அரமேயத்தின் பல வடிவங்கள் பேசப்பட்டது.  
தானியே, எஸ்ரா என்ற விவிலிய நூல்களின் மூல மொழியாகும். அரமேயம் இயேசுவின் தாய்மொழியாக கருதப்படுகிறது. புது அரமேயம் இன்று பல மக்கட் கூட்டங்களாற் பேசப்படுகிறது. இவர்கள் சிதறி வாழ்கிறார்கள். முக்கியமாக அசிரியாவில் வாழ்ந்த அசிரியர்களால் பேசப்பட்டது. புது அசிரியன் அதிகாரிகளின் எழுத்தர்கள் அரமேயத்தை பயன்படுத்தினார்கள், அதனாலும் சில நிருவாக பயன்களாலும் அவர்களுக்கு பின் வந்த புது பாபிலோனிய இராச்சியத்தினரும் (கிமு 605-539) மற்றும் அகாமனிசியர்களும் (கிமு 539-323) அரமேயத்தை நிருவாகத்திலும் வணிகத்திலும் பயன்படுத்தினார்கள்.  
தரப்படுத்தப்பட்ட அரேமியத்தை (இது அகாமனிசியர் பேரரசின் அரேமியம் என்றும் அழைக்கப்படுகிறது) அகாமனிசியர்கள் வணிகத்தில் பயன்படுத்தினார்கள். அதிகாரபூர்வமற்றதாக இருந்தாலும் அனைவராலும் அகாமனிசியர் பகுதிகளில் வணிகத்துக்கு பயன்படுத்தும் மொழியாக அரேமியம்
இருந்தது. அரேமயத்தின் நெடிய வரலாறும் பன்முகமும் பரவலாக பேசப்பட்டதும் பல வட்டார வழக்குகள் தோன்ற காரணமாயின. இந்த வட்டார வழக்குகள் ஒன்றுக்கொன்று தொடர்பில்லாமல் இருந்தன அவற்றில் பல தனி மொழிகளாக வளர்ச்சி கண்டன. எனவே அரமேயம் என்பது தனி ஒரு மொழியை மட்டும் குறிக்காது. எந்த இடத்தில் எவ்வளவு காலம் பேசப்படுகிறது என்பதை பொறுத்து அதில் மாற்றம் இருக்கும். அதிகமான மக்களால் பேசப்படும் கிழக்கு அரமேயமும் மான்டய்க்கம் தற்காலத்தைய வட ஈராக், வட கிழக்கு சிரியா, வடமேற்கு ஈரான், தென் கிழக்கு துருக்கி என்று குர்துகள் வசிக்கும் பகுதியிலேயே பேசப்படுகின்றன. அழியும் தருவாயிலுள்ள வட அரமேயம் சிறு குழுக்களால் வட சிரியாவிலும் இசுரேலிலும் பேசப்படுகின்றது.  
சில அரமேய மொழிகள் சில குழுக்களால் புனிதம் வாய்ந்தவையாக கருதப்பட்டு மத சடங்குகளில் பயன்படுத்தப்படுகின்றன. மான்டய்க் அப்படிப்பட்ட மொழி ஆகும். வாழும் அரேமிய மொழியான இது மாண்டேயிசம் எனப்படும் இனக்குழுவின் மொழியாகவும் உள்ளது. சிரிஅக் என்பது சிரியக்
கிறுத்துவம், கிழக்கு அசிரியன் திருச்சபை, அசிரியன் மரபுவழி திருச்சபை, அசிரியன் பெந்தகொசுத்தே திருச்சபை, பழமையான கிழக்கு அசிரியன்
திருச்சபை, சிரியக் கத்தோலிக்க திருச்சபை, மாரோநைட் திருச்சபை, இந்திய புனிதர் தாமசின் கிறுத்துவ திருச்சபை போன்றவை திகமாக சிரியக் என்ற
அரேமய மொழியை புனிதமாக கருதி மத சடங்குகளில் பயன்படுத்துகின்றன.
# அரமேயம்

### செமித்திய மொழிக் கூட்டம்

அரமேயம் ஆப்பிரிக்க-ஆசிய மொழி குடும்பத்தைச் சேர்ந்த மொழியாகும். இக்குடும்பத்துட் காணப்படும் பல தரப்பட்ட மொழிகளில் அரமேயம் செமித்திய மொழிக் கூட்டத்தை சேர்ந்ததாகும். மேலும் கானானிய மொழிகள் அடங்கும். அரமேய மொழி வடமேற்கு செமித்திய மொழிகள் கூட்டத்தை சேர்ந்தது.
# அரமேயம்

### வரலாறு

இம்மொழியின் வரலாறு, மூன்று பெரும் பிரிவுகளைக் கொண்டுள்ளது.  
- பண்டைய அரமேயம் - 1100 BCE–200 CE
- விவிலிய அரமேயம் - டனாக்.
- இயேசு பேசிய அரமேயம்.
- இடைக்கால அரமேயம் - 200–1200
- சிரிய இலக்கியம்.
- தல்மூத் அரமேயம், தார்கும், மிட்ராஸ்.
- மன்டலிக் மொழி.
- தற்கால அரமேயம் - 1200 முதல் இன்று வரை
- பல தற்கால பிரதேச வழக்குகள்.
# 2001

**2001** திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். இது 21ம் நூற்றாண்டினதும் மூன்றாவது ஆயிரவாண்டினதும் முதலாவது ஆண்டு ஆகும்.
# 2001

## நிகழ்வுகள்

- ஜனவரி 15 - விக்கிப்பீடியா தொடங்கப்பட்டது.
- ஜனவரி 26 - இந்திய குஜராத் பூகம்பத்தில் 20000 க்கும் அதிகமானோர் உயிரிழந்தனர்.
- மே 24 - தனது 16 வயதில் டெம்பாஷெரி என்ற நேபாளம் சின்ன பையன் எவரெஸ்ட் சிகரத்தை அடைந்தான்.
- ஜூன் 1 - நேபாள அரச குடும்பம் படுகொலை.
- ஜூன் 20 - உலக அகதிகள் தினமாக ஐநா அறிவித்தது. இவர்களுக்காக தனியாக ஆணையமும் அமைக்கப்பட்டுள்ளத்.
- ஜூலை 24 - புலிகளால் கட்டுநாயக்க விமான நிலையம் தாக்கப்பட்டது.
- செப்டம்பர் 11 - நியூயோர்க் உலக வர்த்தக மையம் மற்றும் பென்ரகன் மீதான தாக்குதல்களில் 3000 பேர் வரை இறப்பு.
- அக்டோபர் 7 - ஐக்கிய அமெரிக்காவும் அதன் நேச நாடுகளும் ஆப்கானிஸ்தான் மீது படை எடுத்ததும் பயங்கரவாதத்திற்கு எதிரான போர் ஆரம்பமாகியது.
- அக்டோபர் 23 - அப்பிள் நிறுவனம் ஐபாடை வெளியிட்டது.
- அக்டோபர் 25 - விண்டோஸ் எக்ஸ்பீ வெளியிடப்பட்டது.
- டிசம்பர் 13 - இந்தியப் பாராளுமன்றம் மீதான தாக்குதலில் 14 பேர் உயிரிழப்பு
# 2001

## இறப்புகள்

- பிப்ரவரி 25 - டொன் பிறட்மன், ஆஸ்திரேலியத் துடுப்பாளர் (பி. 1908)
- மே 13 - ஆர். கே. நாராயண், இந்திய நாவலாசிரியர் (பி. 1906)
- சூன் 21 - கே. வி. மகாதேவன், இசையமைப்பாளர் (பி. 1918)
- ஆகத்து 30 - கொத்தமங்கலம் சீனு, நடிகர், பாடகர் (பி. 1910)
# 2001

## நோபல் பரிசுகள்

- இயற்பியல் - எரிக் கோர்னெல், ஊல்ஃப்காங் கெட்டர்லி, கார்ல் வீமன்
- வேதியியல் - வில்லியம் னோல்சு, ரியோஜி நோயோரி, கே. சார்ப்லெசு
- மருத்துவம் - லேலன்டு ஹார்ட்வெல், ஆர். ஹன்ட், பவுல் நர்சு
- இலக்கியம் - வி. சூ. நைப்பால்
- சமாதானம் - ஐக்கிய நாடுகள் அவை, கோபி அன்னான்
- பொருளியல் (சுவீடன் வங்கி) - ஜார்ச் அக்கெர்லோஃப், மைக்கேல் ஸ்பென்சு, ஜோசப் ஸ்டிக்லிட்சு
# 2002

**2002** (MMII) கிரெகோரியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டு ஆகும். மூன்றாம் மிலேனியத்தின் 2ம் ஆண்டு.
# 2002

## நிகழ்வுகள்

- பெப்ரவரி 22 – இலங்கை அரசு விடுதலைப் புலிகள் போர் நிறுத்த ஒப்பந்தம், 2002: இலங்கையில் விடுதலைப் புலிகளுக்கும் அரசுக்கும் இடையில் போர்நிறுத்த உடன்பாடு எட்டப்பட்டது.
- பெப்ரவரி 27 - குஜராத் வன்முறை 2002: இந்தியாவின் குஜராத் மாநிலத்தின் கோத்ரா நகரில் இடம்பெற்ற இந்து-முஸ்லிம் கலவரத்தில் நூற்றுக்கணக்கானோர் கொல்லப்பட்டனர்.
- டிசம்பர் 2 - இலங்கை அரசு விடுதலைப் புலிகள் 2002 ஒஸ்லோ பேச்சுவார்த்தை ஆரம்பம்.
# 2002

## இறப்புகள்

- திருபாய் அம்பானி - இந்தியத் தொழில் அதிபர்
- சூலை 12 - மணி கிருஷ்ணசுவாமி, கருநாடக இசை வாய்ப்பாட்டு கலைஞர் (பி. 1930)
# 2002

## நோபல் பரிசுகள்

- இயற்பியல் - ரேமண்ட் டேவிஸ், மசடோசி கொஷிபா, ரிக்கார்டோ ஜியாச்சோனி
- வேதியியல் - ஜோன் ஃபென், கொயிச்சி டனாக்கா, கூர்ட் வூத்ரிச்
- மருத்துவம் - சிட்னி பிரெனர், ரொபேர்ட் ஹோர்விட்ஸ், ஜோன் சல்ஸ்டன்
- இலக்கியம் - இம்ரி கேர்ட்டெஸ்
- அமைதி - ஜிம்மி கார்ட்டர்
- பொருளியல் (சுவீடன் வங்கி) - டானியல் கானிமன், வேர்ணன் சிமித்
# 2004

**2004** (**MMIV**) கிரிகோரியன் நாட்காட்டியில் ஒரு வியாழக் கிழமையில் ஆரம்பமான ஒரு சாதாரண ஆண்டாகும். பழைய ஜூலியன் நாட்காட்டியில் இது ஒரு சனிக் கிழமையில் ஆரம்பமானது. இது ஒரு நெட்டாண்டாகும். (லீப் ஆண்டு)
# 2004

## நிகழ்வுகள்

- சூலை 16 - கும்பகோணப் பள்ளிக்கூடத் தீ விபத்தில் 94 குழ்ந்தைகள் தீக்காயத்தால் இறந்தனர். 18 பேர் தீக்காயம் அடைந்தனர்.
- டிசம்பர் 26 - இந்தியப் பெருங்கடல் பேரலை காரணமாக இலட்சக்கணக்காண மக்கள் இறந்தனர். வரலாற்றில் மிக மோசமான இயற்கை அனர்த்தம் என இது கூறப்பட்டது.
# 2004

## இறப்புகள்

- அக்டோபர் 18 - சந்தன வீரப்பன் (பி 1952)
# 2004

## நோபல் பரிசுகள்

- இயற்பியல் - டேவிட் கிராஸ், டேவிட் பொலிட்சர், பிராங்க் வில்ச்செக்
- வேதியியல் - ஆரன் சீக்கானோவர், அவ்ராம் எர்ச்க்கோ, ஏர்வின் ரோஸ்
- மருத்துவம் - லிண்டா பக், ரிச்சார்ட் ஆக்செல்
- இலக்கியம் - எல்பீட் ஜெலினெக்
- சமாதானம் - வாங்கரி மாத்தாய்
- பொருளியல் (சுவீடன் வங்கி) - [பின் கிட்லன்ட், எட்வர்ட் பிரெஸ்கொட்
# 2005

**2005** (**MMV**) கிரிகோரியன் நாட்காட்டியில் ஒரு சனிக் கிழமையில் ஆரம்பமான ஒரு சாதாரண ஆண்டாகும். பழைய ஜூலியன் நாட்காட்டியில் இது ஒரு வியாழக்கிழமையில் ஆரம்பமானது. இது ஒரு நெட்டாண்டு அல்ல.
# 2005

## நிகழ்வுகள்

- ஏப்ரல் 6 - இராக் நாட்டின் ஜனாதிபதியாக ஜலால் தலபானி (Jalal Talabani) தேர்வானார்.
# 2005

## இறப்புகள்

- பெப்ரவரி 3 - எர்ணஸ்ட் மாயர், செர்மானிய படிமலர்ச்சி உயிரியலாளர் (பி. 1904).
- பெப்ரவரி 10 - ஆர்தர் மில்லர் (Arthur Asher Miller), அமெரிக்க நாடகாசிரியர் மற்றும் கட்டுரையாளர் (பி. 1915).
- மார்ச்சு 18 அல்பிரட் அட்காக், இங்கிலாந்து துடுப்பாட்டக்காரர்(பி. 1916).
- மார்ச்சு 28 - ஆதி குமணன், மலேசிய எழுத்தாளர் (பி. 1950).
- ஏப்ரல் 2 திருத்தந்தை இரண்டாம் அருள் சின்னப்பர், அப்போஸ்தலர் மாளிகை, வத்திக்கான் நகர்.
- செப்டம்பர் 15 - ரா.தாமரைக்கனி, தமிழக அரசியல்வாதி (பி. 1946).
- டிசம்பர் 24 - பானுமதி (பி: 1925)
- திசம்பர் 30 - எடி பார்லோ (Eddie Barlow), தென்னாப்பிரிக்க துடுப்பாட்டக்காரர் (பி 1940).
- இளையபெருமாள்
- எஸ். எம். கார்மேகம்
- ஏக்நாத் சொல்கர்
- காரை சுந்தரம்பிள்ளை
- கிருஷ்ணா வைகுந்தவாசன்
- கிளாட் சிமோன்
- கென் ஃபன்ஸ்டன்
- கே. வி. சுப்பண்ணா
- சார்ல்ஸ் பாமர்
- சித்திரசேன
- செ. சிவஞானசுந்தரம்
- ஜாக்குலின் ராபின்சன்
- ஜியாஃப் மில்மேன்
- ஜெமினி கணேசன்
- டிரெவர் ஜோன்ஸ்
- டெனிஸ் லின்ட்சி
- டேவிட் அயன்சைட்
- டேவிட் ஷெப்பர்ட்
- தர்மரத்தினம் சிவராம்
- நார்மன் பென்னெட்
- நோர்மன் டன்ஹாம்
- பய்சால் மஹ்மூத்
- பாலு குப்தே
- பிரயன்ட் லுக்ஹார்ட்
- பீட்டர் டிரக்கர்
- பீட்டர் ஹெய்ன்
- ம. க. அ. அந்தனிசில்
- முஸ்தாக் அலி
- ரிச்சர்ட் அல்தாம்
- ரேலங்கி செல்வராஜா
- ரோஜர் ஹோசன்
- ஹாரி கிளார்க்
- ஹோவர்ட் வாட்
# 2005

## நோபல் பரிசுகள்

- இயற்பியல் - Roy J. Glauber, John L. Hall, Theodor W. Hänsch
- வேதியியல் - Robert Grubbs, Richard Schrock, Yves Chauvin
- மருத்துவம் - Robin Warren, Barry Marshall
- இலக்கியம் - Harold Pinter
- சமாதானம் - Mohamed ElBaradei
- பொருளியல் (சுவீடன் வங்கி) - Robert J. Aumann, Thomas Schelling
# நீர்யானை

**நீர்யானை** ஆப்பிரிக்காவைச் சேர்ந்த பாலூட்டியாகும். இது ஒரு தாவர உண்ணி ஆகும். கூட்டங்களாக வாழும். ஒரு கூட்டத்தில் 40 நீர்யானைகள் வரை காணப்படும். இவை 40 முதல் 50 ஆண்டுகள் உயிர் வாழ்கின்றன. இவை 3.5 மீட்டர் நீளமானவை; 1.5 மீட்டர் தோளுயரமுடையவை; 1500 முதல் 3200 கிலோகிராம் நிறையுடையவை. பெண் நீர்யானைகள் ஆண் நீர்யானைகளைவிட சிறியவை. நீர்யானைகள் தாமாக மனிதரைத் தாக்குவதில்லை. ஆனால் அவற்றின் ஆள்புலத்தினுள் நுழைவோரை மூர்க்கமாகத் தாக்கக் கூடியவை. நீர்யானைக் குட்டிகள் நீரினுள்ளேயே பிறப்பதால் தம் முதல் மூச்சுக்காகவே நீந்தி நீர்மட்டத்திற்கு வருகின்றன. நீருக்கடியிலேயே முலைப்பால் அருந்துகின்றன.
# நீர்யானை

## இதனையும் காண்க

- குள்ள நீர்யானை
# வார்ப்புரு:இலங்கைத் தமிழர் ர ற வழக்கம்

## இலங்கைத் தமிழர் ர ற வழக்கம்

குறிப்படத்தக்க எண்ணிக்கையுடைய இலங்கைத் தமிழர்கள் பின்வரும் உச்சரிப்பு/எழுத்து வழக்கத்தை உடையவர்கள். அவ்வழக்கம் இக்கட்டுரையில் பயன்படுத்தப்பட்டிருக்கலாம்.  
- t, ra, raa என்பதை ற், ற, றா எனவும்
- r, ta, taa என்பதை எனவும் ர், ர, ரா கொள்வார்கள்.  
பொதுவாக எழுத்து தமிழில் (தமிழ்நாட்டுத் தமிழர்) ta, taa என்பதற்கு ட டா என்பதை பயன்படுத்துவதே வழக்கம்.
<hr>
# லூமியேர் சகோதரர்கள்

**லூமியேர்** (*Lumière*, ) சகோதரர்கள், **ஆகுஸ்த் மரீ லூயி நிக்கொலாசு** (*Auguste Marie Louis Nicolas*, , 19 அக்டோபர் 1862 &ndash; 10 ஏப்ரல் 1954), **லூயி சான்** (*Louis Jean*, 5 அக்டோபர் 1864 &ndash; 6 சூன் 1948 முன்னோடித் திரைப்பட இயக்குனர்கள் ஆவர். 1895 டிசம்பர் 28 அன்று பாரிஸ் நகரில் தங்கள் திரைப்படங்களை முதன்முதலாகப் பொதுமக்கள் பார்வைக்குத் திரையிட்டனர். இதற்கு கட்டணமும் பெற்றுக் கொண்டனர்.
# கல்கி (அவதாரம்)

**கல்கி** (*Kalki*) அவதாரம் என்பது இந்து சமயத்தின் கூற்றுப்படி விஷ்ணு பகவானின் பத்தாவதும் இறுதியுமான மகா அவதாரமாகும். இவர் **கல்கின்** என்றும் **பாவநாசன்** என்றும் அழைக்கப்படுகிறார். கல்கி பகவான் கலி யுகத்தில் தோன்றி அனைத்து தீயவைகளையும் அழிப்பார் என்பது ஒரு கூற்று. கல்கி என்பதன் பொருள் காலம் அல்லது முடிவிலி ஆகும்.
# கல்கி (அவதாரம்)

## இதனையும் காண்க

- கல்கி புராணம்
- கலி புருசன்
# பதேர் பாஞ்சாலி

**பதேர் பாஞ்சாலி** 1955ஆம் ஆண்டு வெளிவந்த வங்காள மொழித் திரைப்படம்.சத்யஜித் ராய் இயக்கத்தில் வெளிவந்த இத்திரைப்படத்தில் கனு பானெர்ஜீ,கருனா பானர்ஜீ மற்றும் பலர் நடித்திருந்தனர். இப்படத்திற்கு 1955 ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது.
# பதேர் பாஞ்சாலி

## வகை

கலைப்படம்
# பதேர் பாஞ்சாலி

## கதை

சிறுமி ஒருத்தி பழங்களைத் திருடுவதைப் பார்த்த அப்பழமரவீட்டிற்குச் சொந்தக்கார அம்மா அவளைத் திட்டுகின்றார்.இதனைச் சற்றும் கவனிக்காது அச்சிறுமியும் அப்பழங்களைக் கொண்டு சென்று காட்டிற்கு நடிவிலே அமைந்துள்ள தனது வீட்டில் உள்ள வயதுபோன பாட்டிக்குக் கொடுக்கின்றார்.அப்பாட்டியும் அச்சிறுமிக்குத் தான் சமைக்கும் உணவுகளினை கொடுக்கும்.சில சமயங்களில் பாட்டுகள் பாடி அச்சிறுமியை மகிழ்விக்கும்.பிராமணரான அச்சிறுமியின் தந்தையும் கதைகள் எழுதுபவராவார்.தான் எழுதும் கதைகளினை நம்பி குடும்ப வாழ்க்கையினை சமாளிப்பவராகவும் விளங்குகின்றார்.அச்சமயம் அவர் மனைவியும் இரண்டாம் குழந்தையாக அப்புவைப் பெற்றெடுக்கின்றார்.அப்புவும் வளர்கின்றான்.சகோதரியினால் உணவுகளை அன்பாக ஊட்டப்பெற்றுப் பின்னர் தாயின் அரவணைப்பில் வாழும் அப்பு சகோதரியுடன் வீட்டிற்கு வெளியில் செல்லவும் ஆசை கொள்கின்றான்.இருவரும் வீட்டிற்கு வெளியில் அமைந்திருக்கும் புகையிரதப் பாதை வழியே ஓடுகின்றனர் அச்சமயம் அங்கு பலத்த மழையும் கொட்டுகின்றது.மழைச் சாரலில் பலமாக நனைந்து கொண்ட அப்புவின் சகோதரி வீட்டிற்குச் சென்ற பின்னர் கடும் நோயால் வாட்டப்படுகின்றாள்.அச்சமயம் வெளியூர் சென்றிருந்த அவள் தந்தையும் திரும்பி வருகையில் மகள் இறந்துவிட்டாள் என்பதனைத் தனது மனைவி கூறக்கேட்டு ஓவெனக் கதறி அழுகின்றார்.பெருமழையினால் இடிந்து விழும் நிலையிலிருந்த அவர்களின் மண்வீட்டைப் பார்த்து பயந்து போய் அக்குடும்பம் வேறூரை நோக்கி மாட்டுவண்டியில் புறப்படுகின்றது.
# யோனி

**யோனி** (புணர்புழை) என்பது பாலூட்டிகளின் சதைப் பற்றுள்ள, மீட்சித்தன்மையுடைய பெண் பிறப்புறுப்புப் பாதையாகும். கழுத்துப் போன்ற கருப்பையின் கீழ்ப்பகுதிக்கும் புறத்தேயுள்ள பெண்குறிக்கும் இடைப்பட்ட பாதையாகும். பொதுவாக வெளிப்புற யோனியானது கன்னிச்சவ்வு எனப்படும் யோனிச்சவ்வினால் பகுதியாக மூடப்பட்டிருக்கும். இதன் ஆழமான முடிவில் கருப்பையின் கழுத்துப்பகுதியான கருப்பை வாய் சற்றே புடைத்தபடி யோனிக்குள் காணப்படும். யோனியானது பாலுறவுவையும், பிறப்பையும் அனுமதிக்கிறது. மனிதர்களுக்கும் அவர்களோடு நெருங்கிய தொடர்புடைய முதனிகளுக்கும் மாதவிடாய் வெளியேற்றத்துக்கு வழியாக இருக்கிறது.  
பல்வேறு விலங்கினங்கள் இல்லாத (குறைந்துவரும்) நிலையிலும் யோனி பற்றிய ஆய்வுகளில், யோனி அமைந்துள்ள இடம், அமைப்பு, அளவு ஆகியவை இனத்திற்கு இனம் மாறுபடுவதாக தெரிவிக்கப்பட்டுள்ளது. பெண் பாலூட்டிகளில் வழக்கமாக சிறுநீருக்கான திறப்பு ஒன்றும் பிறப்பிற்கான பாதையாக ஒன்றுமாகப் பெண்குறியில் இரண்டு திறப்புகள் உள்ளன. இது ஆண் பாலூட்டிகளுக்கு வேறுபடுகிறது. இனப்பெருக்கத்திற்கும், சிறுநீருக்கும் ஒரே திறப்புதான் உள்ளது. பெண் பாலூட்டிகளில் யோனித் திறப்பானது சிறுநீர்த் திறப்பினைவிட மிகவும் பெரிதாக உள்ளது. இவை இரண்டும் இதழ்போன்ற யோனியிதழால் மூடப்பட்டு பாதுகாக்கப்படுகிறது. நிலநீர் வாழிகள், ஊர்வன, பறவைகள், மோனோட்ரெம் எனப்படும் பாலூட்டிகள் ஆகியவற்றுக்கு சிறுநீர் வெளியேற்றம், இனப்பெருக்கம், இரைப்பைக்குடல் வழி ஆகிய அனைத்துக்கும் ஒரே எச்சத் துவாரமே காணப்படுகிறது.  
மனிதப் பெண்கள், பிற பெண் பாலூட்டிகளில், பாலுறவுப் புணர்ச்சியின் போது அல்லது பிற பாலியல் செயல்பாடுகளின் போது, மென்மையாக ஊடுருவ இடமளிப்பதற்காக பாலுணர்வுத் தூண்டலின் காரணமாக யோனியில் ஈரப்பதம் அதிகரிக்கிறது. இது யோனியின் உயவுத்தன்மையை அதிகரித்து உராய்வைக் குறைக்கிறது. யோனிச் சுவர் அமைப்பானது ஆண்குறிக்கு உராய்வை ஏற்படுத்தும்படி அமைந்துள்ளது. இந்த உராய்வானது கருத்தரித்தலுக்குத் தேவையான விந்து வெளியேற்றத்துக்கான தூண்டலை ஆண்குறிக்குத் தருகிறது. மகிழ்ச்சிக்காகவோ, பிணைப்பினாலோ பிறரோடு அதாவது எதிர்பால்சேர்க்கை அல்லது ஒத்த பாலினத்தவருடனும் பாலுறவு கொள்ளும் ஒரு பெண்ணின் பாலியல் நடத்தையானது பாலுறவு மூலம் பரவும் நோய்களைத் தோற்றுவிக்கிறது. பரிந்துரைக்கப்படும் பாதுகாப்பான பாலுறவு இதன் ஆபத்தைக் குறைக்கும். பாலியல் நோய்களல்லாத நோய்கள், நோய்த்தொற்றுகள் ஆகியவற்றாலும் யோனி பாதிக்கப்படலாம்.  
யோனியும் பெண்குறியும் வழிவழியாகச் சமூகத்தில் வலுவான எதிர்வினைக் கருத்தைத் தூண்டியுள்ளது. மொழியில் தவறாகப் பயன்படுத்துதல், கலாச்சார அடக்குமுறை, பாலியல் விருப்பக் குறியீடு,
ஆன்மிகம், மறுவாழ்வு போன்றவற்றுக்கான சின்னமாகப் இவைகளைப் பயன்படுத்தினர். பொதுவாக நடைமுறையில் யோனி எனும் சொல்லானது யோனியிதழ் அல்லது பெண்குறியைக் குறிக்கப் பயன்படுத்தப்படுகிறது. அகராதி மற்றும் உடற்கூற்றியல் வரையறைகளில் யோனி என்பது பிரத்யேகமாக பிறப்புறுப்பின் உள் அமைப்பையேக் குறிக்கிறது. பெண் பிறப்புறுப்பினைப் பற்றிய இந்த வேறுபாட்டினை அறிவது சுகாதார மேம்பாட்டிற்கு உதவியாக அமையும்.
# யோனி

## கட்டமைப்பு

### முழு உடற்கூறமைப்பு

மனித யோனியானது பெண்குறிமுதல் கருப்பை வாய் வரை நீடித்துள்ள மீள்தன்மையுள்ள தசை வழியாகும். யோனியின் திறப்பானது பிறப்புறுப்பு முக்கோணப்பகுதியில் அமைந்துள்ளது. பிறப்புறுப்பு முக்கோணம் என்பது மலவாய்க்கும், பெண்குறிக்கும் இடைப்பட்ட பகுதியில் சிறுநீரகத்திறப்புடன் பிறப்புறுப்பின் வெளிப்புறப் பகுதிகளை உள்ளடக்கிய பகுதியாகும்.
யோனி வழியானது சிறுநீர்த் திறப்புக்குப் பின்னும் பெருங்குடல் கீழ்வாய்ப் பகுதிக்கு முன்னும் மேலும் கீழுமாய்ப் பின்னோக்கி அமைந்துள்ளது. மேற்புற யோனிக்கருகில் சுமார் 90 பாகைக் கோணத்தில், கருப்பை வாய்ப்பகுதியானது சற்று புடைத்தபடி காணப்படுகிறது. யோனி மற்றும் பெண்குறி இரண்டும் இதழ்களால் பாதுகாக்கப்படுகிறது. பாலியல் தூண்டுதல்கள் இல்லாத போது யோனியானது, அதன் முன்சுவரும் பின் சுவரும் ஒட்டிய ஒரு சரிந்த குழாய் போலக் காணப்படுகிறது. அதன் பக்கவாட்டுச் சுவர்கள் குறிப்பாக பக்கவாட்டுச் சுவர்கள் மற்றெல்லாவற்றையும் விட கடினமானதாக இருக்கும். இதன் காரணமாக சரிந்த யோனியானது குறுக்குவாட்டில் ஆங்கில எழுத்தான வடிவில் காணப்படும். இதன் பின்னால் உள்யோனியானது கருப்பையினால் தனியாகப் பிரிக்கப்படுகிறது. நடுயோனியானது தளர்வான இணைக்கப்பட்ட திசுவாலும், கீழ்யோனியானது பெரியனியம் எனப்படும் பகுதியாலும் பிரிக்கப்படுகிறது.  
கருப்பையின் கருப்பைவாய்ப்பகுதியைச் சுற்றியுள்ள யோனிக்குழாய்ப் பகுதியானது நான்கு பகுதிகளாகப் பிரிக்கப்படுகிறது. முன்புறம், பின்புறம், இடப்புறம், வலப்புறம் என நான்காக பிரிக்கப்படுகிறது. முன்பகுதியை விட பின்பகுதியானது ஆழமானதாகும்.
# மாதவிடாய்

களையும் காட்டும் வரைபடம்]]  
**மாதவிடாய்** (*Menstruation*, பொதுவாக அறியப்படுவது *Period*) அல்லது **மாதவிலக்கு** என்பது ஒரு பூப்படைந்த பெண்ணின் உடலில், மாதந்தோறும் சுழற்சி முறையில் நிகழும் ஒரு உடலியங்கியல் மாற்றமாகும். இது பெண்ணின் இனப்பெருக்கத் தொகுதியிலுள்ள ஒரு உறுப்புக்களில் ஒன்றான கருப்பையிலிருந்து, யோனியினூடாக மாதத்தில் 3-7 நாட்கள் குருதியுடன் சேர்ந்து கருப்பையின் உள் சீதமென்சவ்வும் வெளியேறுவதை குறிக்கும். இடக்கரடக்கலாக *வீட்டில் இல்லை*, *வீட்டிற்கு வெளியே*, *வீட்டுக்குத் தூரம்*, *வீட்டு விலக்கு* என்றும் சொல்வழக்கு உண்டு. மருத்துவப்படி, ஒவ்வொரு மாதமும், கருத்தரிப்பிற்கான தயார்ப்படுத்தலுக்காக, கருப்பையின் உள் மடிப்புகளில் (endometrium) போதிய இரத்தம் நிரம்பி இருக்கிறது. ஒரு பெண் கர்பமடைவாரேயானால், கருப்பையில் தங்கும் கருக்கட்டிய முட்டைக்கு போதிய ஊட்டச்சத்தை வழங்குவதற்காகவே, இந்த குருதி நிறைந்த மடிப்புக்கள் உருவாகியிருக்கும். பெண் கருத்தரிக்காத நேரங்களில் இம்மடிப்புகளில் உள்ள தேவையற்ற இழையங்களும், அவற்றுடன் சேர்ந்து மடிப்புக்கள் இருக்கும் நுண்ணிய குருதிக் குழாய்களிலிருந்து வெளிவரும் குருதியும் வெளியே கழிவாக தள்ளப்படுகிறது. இந்நிகழ்வு மாதந்தோறும் சுமார் மூன்று முதல் ஏழு நாட்களுக்கு நடைபெறுகிறது. இதனையே **மாதவிடாய்** என்கிறோம். இந்த மாதவிடாய் வெளியேற்றம் மாதத்திற்கு ஒருமுறை யோனிமடல் ஊடாக நடைபெறுகிறது. இறுதி நாளோ அல்லது கடைசி இரு நாட்களோ வெளியேற்றம் குறைவாக இருக்கும். சில வேளைகளில் முதல் நாள் குறைவாக இருக்கும்.  
மாதவிடாய் மாதவிடாய்ச் சுழற்சியின் ஒரு பகுதியாகும். இச்சுழற்சியின் நீட்டம் 21 நாட்களிலிருந்து 35 நாட்கள் வரை இருக்கும். முதல் மாதவிடாய் பொதுவாக 10 வயதிற்கும் 16 வயதிற்கும் இடையே ஒரு பெண் பூப்படையும்போது ஏற்படுகிறது. இந்நிகழ்வு அனைத்து பாலூட்டிகளிலும் நடந்தாலும், மனிதன், மற்றும் பரிணாம வளர்ச்சியில் மனிதனுடன் நெருங்கிய தொடர்புடைய சிம்பன்சி போன்ற சில விலங்கினங்களிலேயே இவ்வாறு வெளிப்படையாக கருப்பை மடிப்பு வெளியேறுகிறது. மற்ற பாலூட்டிகளில், இனப்பெருக்க சுழற்சியின் இறுதிக் காலத்தில் கருப்பைமடிப்புகள் மீளவும் உள்ளே உறிஞ்சப்படுகின்றது.
# மாதவிடாய்

## சுழற்சி

மாதவிடாய் என்பது மாதவிடாய் சுழற்சியின் வெளியே காணக்கூடிய காலமாகும். **மாதவிடாய் சுழற்சி** உதிரப்போக்கின் முதல்நாளில் இருந்து கணக்கிடப்படுகிறது. ஒவ்வொரு பெண்ணுக்கும் மாதவிடாய் சுழற்சி 28 நாட்கள் என எடுத்துக்கொள்ளப்படுகிறது. கருத்தரித்திருக்கும் காலத்திலும் குழந்தை பிறந்த சில மாதங்களுக்கும் மாதவிடாய் இருப்பதில்லை. அதாவது, குருதிப்போக்கு இருப்பதில்லை. இச்சுழற்சி மீண்டும் துவங்கும்வரை, பாலூட்டும் காலத்தில் கருத்தரிப்பு நடக்காது. சில குறிப்பிட்ட பாலூட்டும் பழக்கங்களை பின்பற்றினால் இந்த காலத்தை நீடிக்க முடியும். இதனை குடும்பக் கட்டுப்பாட்டு முறையாகவும் கையாளலாம்.
# மாதவிடாய்

## சுழற்சி

### நிலைகள்

#### ஒழுகுதல்

பெண் பூப்பெய்துவதற்கு ஒரு வருடம் முன்பே அவளது யோனியில் இருந்து கலங்கிய வெள்ளைத் திரவம் வெளியேறத் தொடங்கும். அது மர வண்ணமாக மாறும்போது அடிக்கடி வெளியேறும். அவள் பூப்பெய்தும் நேரம், இந்த நிகழ்வு 3-5 நாட்கள் என வெளியேற்றம் சீராகும். உடல் சமநிலைப்படும்போது 2-7 என இது நிலைப்படும்.
# மாதவிடாய்

## சுழற்சி

### நிலைகள்

#### மாதவிடாய்

பெரும்பாலான பெண்கள் மாதவிடாயின்போது 50 மி.லி. வரை உதிரம் இழக்கிறார்கள். இந்த நாட்களில் தங்கள் உள்ளாடைகள் கறைபடாதிருக்க அணையாடை அல்லது அடைப்பான் பாவிக்கின்றனர். கர்ப்பம் தரித்திருப்பதற்கான முதல் அடையாளம் மாதவிலக்கு நிற்பது என்றாலும் சில வேளைகளில் கருத்தரிக்காமலேயே மாதவிலக்கு நின்றிருக்கும்.
# மாதவிடாய்

## மாதவிலக்கு நிற்பது

இந்த நிலைக்கு உடல் இயக்கங்களும், நோய்களும் முக்கிய காரணமாக இருக்கும். குறிப்பாக புதிய இடங்களில் குடியேறுதல், புதிய சூழல்களில் பணியாற்றுதல், டீன் ஏஜ் பருவத்தின் கடைசியில் இருத்தல், அதிக கவலை, டென்ஷன், போன்ற மனநிலைகளில் இருத்தல், குறிப்பிட்ட காலத்தில் ஹார்மோன்கள் முட்டைகளை வெளியிடாத நிலை ஆகிய காரணங்களாலும் மாதவிலக்கு நின்றிருக்கும்.  
நோய் என எடுத்துக்கொண்டால், நாள்பட்ட நோய்கள், ரத்த சோகை, ஊட்டச்சத்து குறைபாடுகள், உடற் பருமன், நரம்புத் தளர்ச்சி நோய் போன்றவற்றால் மாதவிலக்கு தொடராது. ஆகவே மாதவிலக்கு நின்றுவிட்டது என்று தாங்களாகவே முடிவுக்கு வந்துவிடக்கூடாது. சரியான மருத்துவரை அணுகி காரணத்தை அறிந்து சரிசெய்துகொள்ள வேண்டும்.
# மாதவிடாய்

## மாதவிலக்கு நிற்பது

#### மாதவிடாய் நிறுத்தம்

மாதவிடாய் நிறுத்தம் என்பது, 45-70 வயது காலகட்டத்தில் ஒரு பெண்ணில் மாதவிடாயினால் ஏற்படும் உதிரப்போக்கு நின்றுவிடுவதைக் குறிக்கிறது. இக்காலத்தில் பெண்ணின் பாலின பண்பிற்கு காரணமான *எஸ்ட்ரோஜன்* எனும் நொதி சுரப்பது குறைகிறது. காரணமின்றி எரிச்சல்படுவது, உடல் வெப்பமடைதல், யோனி எரிச்சல் மற்றும் உலர்ந்திருத்தல் ஆகியன சில அறிகுறிகளாகும். மாதவிடாய் நிறுத்தம் ஏற்பட்ட பெண்கள், அதன் பின்னர் இனப்பெருக்கத்தில் பங்கேற்க இயலாது.
# மாதவிடாய்

## முன்விளைவுகள்

அனேகமான பெண்களுக்கு மாதவிடாயின் போது வயிற்றுப்பகுதியின் கீழ் பகுதியில் தசைப்பிடிப்பு, மார்பக வலி, மார்பக வீக்கம், தலைவலி, தோள்மூட்டு வலி, மனச்சோர்வு, எரிச்சல் போன்ற சில உபத்திரபமான அறிகுறிகள் தோன்றுகின்றன. இந்தக்காலத்தின் முன்னும், பின்னும் சுரக்கும் இயக்குநீர்களாலும், உள உணர்வுகள் மாறுபட்டு வித்தியாசமாக உணர்வார்கள். இது மாதவிலக்குக்கு முந்தைய அறிகுறி (premenstrual syndrome or PMS) என அழைக்கப்படுகிறது. இவை போன்ற நேரங்களில் சத்தான உணவுகளை உட்கொள்ளுதல் நன்மை பயக்கும்.இயக்குநீர்களின் செயலால் புணர்ச்சிவேட்கை அதிகமாகலாம். பிடிவாதம் அதிகரிக்கலாம்;. மனத்தகைவு அல்லது உளச்சோர்வு நோயால் பாதிக்கப்படலாம். இதே உணர்வுகள் குழந்தை பிறக்கும்போதும் ஏற்படுகிறது.
# மாதவிடாய்

## மாதவிடாய் கோளாறுகள்

- சரியான சுழற்சியில் மாதவிடாய் நிகழாமல் இருப்பது.
- மாதத்திற்கு ஒருமுறை அல்லது மாறுபட்ட சுழற்சியில் மாதவிடாய்.
- மாதவிடாய் மூன்று முதல் ஆறு மாதங்கள் வரை வராமல் இருப்பது.கருக்குழாய் அடைப்பின் காரணமாக மாதவிடாய் வராமல் போவது.
- மாதவிடாய் உண்டாகும்போது அதிகமான அடிவயிற்று வலி, உடல் அசதி, வாந்தி, குமட்டல், தலைச்சுற்றல் சாதாரண வேலைகளை கூட செய்ய முடியாத நிலை.
- மாதவிடாய் ஒழுங்காக வந்தாலும் அளவுக்கு அதிகமாக உதிரம் போவது.
- மாதசுழற்சிக்கு இடையில் ஓரிரு நாட்கள் உதிரம் படுவது.
- மாதவிடாயின்போது அதிகளவு உதிரப்போக்கு ஏற்படும் பெண்களுக்கு கருப்பைக் கோளாறுகள், கருப்பைக் கட்டிகள் அல்லது கருப்பையில் புற்றுநோயின் பாதிப்போ இருக்கக்கூடும்.
# மாதவிடாய்

## பண்பாடும் நாகரீகமும்

மாதவிடாய் இயற்கையின் இயல்பாக இருப்பினும் மக்கள் இதனை பொதுவிடங்களில் குறிப்பிட தயங்கினர். அதனாலேயே இடக்கரடக்கலாக *வீட்டில் இல்லை*, *வீட்டிற்கு வெளியே*, *வீட்டுக்குத் தூரம்*, *வீட்டு விலக்கு* என்ற சொல்வழக்கு எழுந்தது. குறிப்பிட்ட காலத்தில் நிகழாது தாமதமாகும்போது *தள்ளிப்போயிற்று* எனக்கூறுவர். தள்ளிப்போதல் ஒரு பெண் கருவுற்றிருப்பதன் முதல் அறிகுறியாகும். ஆனால் இது மட்டுமே கருத்தங்கலை உறுதிப்படுத்தாது. சீரற்ற மாதவிடாய் சுழற்சி ஆரம்ப ஆண்டுகளில் இயல்பானது. தவிர பெண்ணின் உள/உடல் தகைவுகள் இச்சுழற்சியை பாதிக்கும். கருத்தரித்த காலத்திலும் முதலிரு மாதங்களில் சில பெண்களுக்கு மாதவிடாய் ஒழுகல் தொடர்வதும் உண்டு. மாதவிடாயினாலான உதிரப்போக்கு நின்ற பிறகு (3-7 நாட்களில்) தலைக்கு நீர்விட்டு குளிப்பதும் உண்டு. இதனால் *குளிக்காமல் இருக்கிறாயா* என்பது *கருத்தரித்திருக்கிறாயா* என்னும் பொருளில் பொதுமக்களிடையே நிலவும் சொற்றொடராகும்.  
பல சமயங்களிலும் மாதவிடாய் குறித்த வழக்கங்கள் சில உள்ளன. இக்காலத்தில் உடலுறவு கொள்வதை சூடாயியம், இந்து மற்றும் இசுலாமிய சமயங்கள் தடை செய்கின்றன. சில பழங்குடிகள் பெண்களை இந்தக் காலம் முடியும் வரை தனிக் குடிலில் தங்க வைக்கிறார்கள். தமிழக சமூகங்களிலும் அண்மைக் காலங்களில் அவர்களை வீட்டிற்கு வெளியே, புறக்கடையில், தங்க வைத்திருந்தனர். இந்த நாட்களில் அவர்கள் சமையலறை, சமய சடங்குகள் எதிலும் கலந்து கொள்ள அனுமதிக்கப்படுவதில்லை. பல இடங்களில் மாதவிலக்கு சமயத்தில் பெண்கள் வெளியில் சென்றால் விபத்து நடக்கும், குளித்தால் சளி பிடிக்கும், காயம் படும், கனமான பொருட்களை தூக்கக்கூடாது, பூக்களைத் தொட்டால் வாடிவிடும், வயல்வெளியில் சென்றால் பயிர் கருகிவிடும், தனி தட்டில்தான் சாப்பிட வேண்டும், தலைக்கு குளிக்காமல் வீட்டுக்குள் நடமாடக் கூடாது, சாப்பிட்ட மிச்சத்தை நாய்க்கு போட்டால் வயிறு வலிக்கும்... என்பதான நம்பிக்கைகள் உள்ளன. கிராமப்புறங்களில் மாதவிலக்கான பெண்ணை தனிக் குடிசையில் ஒதுக்கி வைப்பதோடு, குளிக்க வெளியே வருவதானால்கூட ஒரு இரும்புக் கம்பியை பாதுகாப்புக்குக் கொடுத்தனுப்பும் வழக்கம் உண்டு. ஐரோப்பியாவில் கூட சில காலங்களுக்கு முன்னர் வரை உணவகங்களில் வேலை செய்யும் பெண்கள் அந்த நாட்களில் உணவைத் தொடக்கூடாது என்ற கட்டுப்பாடு இருந்தது. மாதவிலக்கின் போது குறிப்பிட்ட அந்தப் பெண்ணின் கை பட்ட உணவுகள் பழுதடைந்து விடுமென்ற நம்பிக்கையே அதற்குக் காரணமாக இருந்தது. 1960 இல் இருந்து சில பெண்கள் தங்கள் மாதவிடாய் சுழற்சியை மாற்றும் மருந்துகளைக் கொண்டு மாதவிடாய் நேருவதையும் கருத்தரிப்பதையும் சுயகட்டுப்பாட்டில் வைத்துக் கொள்கின்றனர்.  
அகோரிகள் மாந்திரீகப் பூஜையில், பிள்ளை பெறாத பெண்களின் மாதவிடாய் இரத்தத்தைக் கொண்டு வழிபடுவதாக புகார் எழுந்துள்ளது.
# மாதவிடாய்

## பண்பாடும் நாகரீகமும்

### மாதவிடாய் குறித்து இசுலாமியக் கருத்து

"*மாதவிலக்கு என்பது ஆதமுடைய பெண் மக்களின் மீது அல்லாஹ் விதித்த ஒன்றாகும்*" என்று இறைத்தூதர் (ஸல்) கூறினார்கள்.  
: "*மாதவிலக்கு பற்றியும் அவர்கள் உம்மிடம் கேட்கின்றனர். அது ஓர் (இயற்கை) உபாதை. எனவே, மாதவிலக்கின் போது (தாம்பத்திய உறவு கொள்ளாமல்) பெண்களிடமிருந்து விலகியிருங்கள். அவர்கள் தூய்மையாகும் வரை அவர்களை நெருங்காதீர்கள். அவர்கள் தூய்மை அடைந்து விட்டால், அல்லாஹ் உங்களுக்குக் கட்டளையிட்டபடி அவர்களிடம் செல்லுங்கள். பாவத்திலிருந்து மீள்வோரை அல்லாஹ் நேசிக்கிறான், தூய்மையானவர்களையும் நேசிக்கிறான் எனக் கூறுவீராக!*" (அல்குர்ஆன், 002:222)
# சூல் முட்டை

**கரு முட்டை** (Ovum) அல்லது **சூல் முட்டை** என்பது பெண்ணின் இனப்பெருக்க உயிரணு ஆகும். இது ஆண், பெண் வேறுபாடுள்ள இனங்களில், பெண் உயிரினங்களில் இருக்கும் பால் உயிரணுவாக இருப்பதனால், பெண் பாலணு எனவும் அழைக்கப்படும். சூல் முட்டையானது ஆணின் பாலணுவுடன் இணைந்து கருவணு வை உருவாக்கும்.
# சூல் முட்டை

## பாலூட்டிகள்

### மனித இனத்தில்

களின் எண்ணிக்கை குறைவதைக் காட்டும் படம்]]
மனிதரில் பெண்ணின் சூலகத்தில் இந்த சூல் முட்டைகள் உருவாகும். குழந்தைப் பிறப்பின்போதே ஒரு பெண்ணிற்கு வாழ்நாள் முழுமைக்குமான முட்டை மூலங்கள் (primordial follicles) உண்டாகின்றன; பெண் பூப்படைந்த காலத்திலிருந்து அனைத்து முட்டை மூலங்களும் தீரும் வரை மாதத்திற்கு ஒரு முட்டையாக முதிரவைத்து வெளியிடுகிறாள். இது முட்டைப் பிறப்பு எனப்படுகிறது.  
பின்னர் இவை ஆணின் விந்தோடு சேர்ந்து கருவணுவை உருவாக்கி, அந்த கருவணு பெண்ணின் கருப்பையில் பதிந்து வளரும். கருவணுவானது முளைய விருத்தி மூலம் முளையமாக விருத்தியடைகிறது. முளையத்திற்கு தாயிடமிருந்து சூல்வித்தகம் மூலம் ஊட்டம் கிடைக்கிறது. பின்னர் முதிர்கருவாகி, குறிப்பிட்ட கருத்தரிப்பு காலம் நிறைவடைந்ததும், குழந்தையாக பிறக்கும்.  
மனித உடலில் உள்ள உயிரணுக்களிலேயே மிகவும் பெரியது சூல் முட்டை ஆகும். இதனை நுண்ணோக்கியின் உதவியின்றி காண இயலும். இது 100 முதல் 200&nbsp;µm நீளமுள்ளது. இருப்பினும் இவை வெளியில் முட்டையிட்டுக் குஞ்சு பொரிக்கும் ஊர்வன, பறப்பனவினதை விட பல மடங்கு சிறியதாகும். எனவேதான் இவற்றிற்கு கருப்பையில் நீண்ட நாள் வளர்ச்சித் தேவையாக உள்ளது.
# சூல் முட்டை

## பாலூட்டிகள்

### பிற பாலூட்டிகள்

பிற பாலூட்டிகளில் பாலிவினைச் சுழற்சி முற்றிலும் வேறுபட்டது; 'சூடாக' இருக்கும்போது மட்டுமே இவற்றின் பெண் இனங்களால் விந்துக்களை ஏற்றுக்கொள்ள இயலும். எனவே இந்தக் காலத்தில் மட்டுமே சூலகத்திலிருந்து முட்டை வெளிவருவது தூண்டப்படுகிறது; அடுத்த சில நாட்களுக்கு பால்வினை செயல்பாடு நிகழ்கிறது. பின்னர் அடுத்த 'சூடு' காலம் வரை முழுவதுமாக நிறுத்தப்படுகிறது.
# சூல் முட்டை

## பாலூட்டிகள்

### தாவரங்கள்

பல தாவரங்களில் தாவர பெண் உறுப்புக்களில் ஒடுக்கற்பிரிவு மூலம் சூல் முட்டைகள் உருவாகின்றன. இந்த உறுப்புகள் முட்டை உயிரணுக்களை நீண்ட 'கழுத்து'ப் பகுதியில் கொண்டுள்ளன. முட்டை முதிர்வடையும்போது இந்தக் கழுத்து திறந்து கொள்ள விந்தணு நீந்தி கருக்கட்டலை நிகழ்த்துகிறது.  
மலரும் தாவரங்களில் பெண் பாலணுக்கள் எட்டு உயிரணுக்களைக் கொண்டு சூல் வித்தில் உருவாகின்றன. இவை முளையப் பை எனப்படுகின்றன. முளையப்பையின் திறப்பிற்கு அண்மையிலுள்ள உயிரணு முட்டை அணுவாகிறது. மகரந்தச் சேர்க்கையின்போது விந்தணு முளையப் பைக்குள் நீந்தி முட்டையை கருக்கட்டுகிறது. உருவாகும் கருவணு பின்னர் முளையமாக சூல் வித்தில் வளர்கிறது.
# சூலகம்

**சூலகம்** (*Ovary*) கருமுட்டையை உற்பத்தி செய்யும் உறுப்பாகும். இது இனப்பெருக்கத்தில் பங்கெடுக்கும் முக்கியமான ஒரு உறுப்பாகும்.
# சூலகம்

## மனிதரில் சூலகம்

கருப்பைக்கு சற்று மேலாக அதற்கு இரு புறங்களிலும் பக்கத்திற்கு ஒன்று வீதம் இரு சூலகங்கள் உள்ளன. இச்சூலகங்கள்தான் சூலக முட்டைகளை உருவாக்குகின்றன. இம்முட்டை ஆணின் விந்துடன் சேர்கையில் கருக்கட்டிக் குழந்தை ஏற்படுகிறது. பருவமானபின்பு சூலகங்கள் மாதம் ஒரு முட்டையை வெளிவிடுகிறது. சிலவேளைகளில் ஒன்றிற்கு மேற்பட்ட முட்டையையும் வெளிவிடும். இம்முட்டை பாலோப்பியன் குழாய் ஊடாக கருப்பையை அடைந்து ஆணின் விந்துடன் சேர்ந்து கருக்கட்டி குழந்தை உருவாகிறது.
# சூலகம்

## தாவரங்களில் சூலகம்

பூக்கும் தாவரங்கள் என்ற பிரிவினுள் வரும் தாவரங்களில், பழங்களை உருவாக்கும் பகுதியாக இந்த சூலகம் காணப்படுகின்றது.
# சூலகம்

## வெளியிணைப்புகள்

-
- A Typical Fower
# பிரான்சியத் தமிழர்

தமிழ்ப் பின்புலம் உடைய பிரான்ஸ் வாழ் மக்களை **பிரான்சியத் தமிழர்** அல்லது **பிரெஞ்சுத் தமிழர்** எனலாம். பிரான்சில் 80,000 க்கும் மேற்பட்ட தமிழர்கள் வசிப்பதாக அதிகாரப்பூர்வமற்ற மதிப்பீடு ஒன்று தெரிவிக்கின்றது..
# பிரான்சியத் தமிழர்

## வரலாறு

### பிரான்சு-பாண்டிச்சேரி தொடர்பு

பிரான்ஸ் நாட்டுக்கும் பாண்டிச்சேரிக்கும் 400 ஆண்டுகளுக்கு மேற்பட்ட காலனித்துவ தொடர்பு உண்டு.
# பிரான்சியத் தமிழர்

## வசிக்கும் இடங்கள்

- லா சப்பல் நகர துணைப்பிரிவு
- Ile-de-France (region)
- Alsace
- Brittany
- Aquitaine
# பிரான்சியத் தமிழர்

## அமைப்புகள்

- தமிழர் மனித உரிமைகள் மையம்
# பிரான்சியத் தமிழர்

## அரசியல்

பிரான்சின் தலைநகரான பாரிசிலும் அதன் புறநகர்ப் பகுதிகளிலும் மார்ச் 2008 நடைபெற்ற உள்ளூராட்சி தேர்தல்களில் 14 தமிழர்கள் போட்டியிட்டார்கள். இதில் 12 தமிழர்கள் வெற்றி பெற்றார்கள். வெற்றிபெற்றவர்களில் 7 ஈழத்தமிழர்கள், 3 பாண்டிச்சேர்த் தமிழர்கள், 1 குவாதுலோப் தமிழர், 1 மொரிசியஸ் தமிழர் அடங்குவர். இவர்களில் பெரும்பான்மையானவர்கள் இளையோர் ஆவர். இந்தத் தேர்தலில் தமிழர் ஒன்றாக ஒருங்கிணைந்து ஈடுபட்டதாக கூறப்படுகிறது.  
வெற்றி பெற்றவர்களின் பெயர்கள் பின்வருமாறு:
- நகுலேஸ்வரி ஆரியரத்தினம்
- சர்மிளா சபாரத்தினம்
- சோபியா சூசைபிள்ளை
- ப்ரீதி நவநீதராஜூ
- அஸம்ந்த தயாளினி
- வில்லியம் ரெஜினால்டு
- அருள்சாந்தம் புவனேஸ்வரராஜா
- கலையரசி ரவீந்திரநாதன்
- அலைன் ஆனந்தன்
- சந்திரசேகரன் பரசுராமன்
- ஷாமா நீலவண்ணன்
- மேரி தார்வேஸ் போர்னாஸ்
- லீலாவதி ராஜேந்திரம்
# பிரெஞ்சுத் தமிழியல்

**பிரெஞ்சு தமிழியல்** (*French Tamil Studies*) என்பது பிரெஞ்சு மொழி, பிரான்ஸ், பிரெஞ்சு மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.
# பிரெஞ்சுத் தமிழியல்

## பிரான்ஸ்-பாண்டிச்சேரி தொடர்பு

பிரான்ஸ் நாட்டுக்கும் பாண்டிச்சேரிக்கும் 400 ஆண்டுகளுக்கு மேற்பட்ட காலனித்துவ தொடர்பு உண்டு.
# பிரெஞ்சுத் தமிழியல்

## 3வது அனைத்துலகத் தமிழாராய்ச்சி மாநாடு

மூன்றாவது அனைத்துலகத் தமிழாராய்ச்சி மாநாடு பேராசிரியர் ஜீன் பிலியோசா தலைமையில் 1970இல் பிரான்சின் தலைநகர் பாரிசில் நடைபெற்றது. ஐரோப்பிய அமெரிக்க திராவிடவியலாளரும் மேற்கிலே தங்கியிருந்த தமிழர் உட்பட திராவிட மொழி பேசியவர்களும் கலந்து கொண்டு சிறப்பித்தனர்.
# பிரெஞ்சுத் தமிழியல்

## பிரெஞ்சு தமிழியல் அறிஞர்கள்

- Mousset, Dupuis - பிரெஞ்சு தமிழ், தமிழ் பிரெஞ்சு அகராதிகள்
- Julien Vinson - 1878 - *திராவிட மொழிகளின் வினையமைப்பியல்*
- Dr. Jean Filliozat (ழான் ஃபில்லியொசா) - திருவிளையாடற் புராணம், ஆண்டாள் திருப்பாவை, கந்தபுராணம் பிரெஞ்சு மொழிபெயர்ப்பு
- 1889 - Martinet தமிழ் இலக்கணம் தமிழில் இயற்றினார்
- 1892 - M. J. Baulez பாதிரியார் தமிழ் பிரெஞ்சு இலக்கண நூலை எழுதினார்.
- 1992 - François Gros - திருக்குறளின் காமத்துப்பால் யுனெசுக்கோ மொழிபெயர்ப்பு
# கெருடாவில்

**கெருடாவில்**, யாழ்ப்பாணத்தின் வடமராட்சிப் பிரதேசத்தில் உள்ள ஓர் ஊராகும். இது வல்வெட்டித்துறையின் அயலில் உள்ளது. தென்மராட்சியிலும் சாவகச்சேரிக்கு அண்மையில் கெருடாவில் என அழைக்கப்படும் ஓரிடம் உள்ளது. படத்தில் காட்டப்பட்டுள்ள கெருடாவில் தொண்டமனாற்றுப்பகுதியில் உள்ள கெருடாவில் ஆகும்.
# கெருடாவில்

### பாடசாலை

- யா/கெருடாவில் இந்து தமிழ்க் கலவன் பாடசாலை
# கெருடாவில்

### பொதுநிறுவனங்கள்

- அம்பாள் சனசமூக நிலையம்
- விவேகானந்தா சனசமூக நிலையம்
- அண்ணா சனசமூக நிலையம்
- சிவசுப்பிரமணிய சனசமூக நிலையம்
- கெருடாவில் மாதர் சங்கம்
- கெருடாவில் கமக்காரர் அமைப்பு
- கெருடாவில் கடற்றொழிலாளர் சங்கம்
# கெருடாவில்

### வரலாற்று முக்கியத்துவ எச்சங்கள்

- கெருடாவில் மண்டபக்காடு(குகை)
- கோட்டைகாடு
- கெருடாவில் வீரமாகாளி அம்மன் கோவில்
- சின்னமலை
# கெருடாவில்

### ஆலயங்கள்

- கெருடாவில் வீரமாகாளி அம்மன்
- கெருடாவில் தொட்டிலடி கந்தசாமி கோவில்
- கெருடாவில் அம்மன் கோயில்
- கெருடாவில் மாயவர் ஆலயம்
- கெருடவில் வீரபத்திரர் கோயில்
# கெருடாவில்

### கலைஞர்கள்

**துரைராஜா** (மறைவு)
இவர் ஓர் ஆங்கில ஆசிரியராகப் பணிபுரிந்தவர். சங்கீத வித்துவானாக அறியப்பட்டவர். பல இசைக்கச்சேரிகளை நிகழ்த்தியுள்ளார்.  
**இ. ஆழ்வாப்பிள்ளை**
இளையவன் ஆழ்வாப்பிள்ளை. கெருடாவிலைப் பிறப்பிடமாகவும் வசிப்பிடமாகவும் கொண்டவர். நாடகக் கலைஞராக அறியப்பட்டவர். நடிப்பு, பேச்சு, சமூகச்செயற்பாடுகளில் ஆர்வம் மிக்கவர். பல நாடகங்களை எழுதி நெறியாள்கை செய்தவர்.  
**சோமசுந்தரம்**
இவரும் ஒரு நாடகக்கலைஞர். கெருடாவில் விவேகானந்தா சனசமூக நிலையம், கெருடாவில் அண்ணா சனசமூகம் என்பன இவரது கலையாற்றலை வளர்க்க களமாக இருந்துள்ளன. சமூக நாடகங்களை எழுதி நெறியாள்கை செய்தவர். ஆரம்பத்தில் இவர் நாடக நடிகராகவே அறியப்பட்டவர்.
# கெருடாவில்

## வெளியிணைப்புகள்

- http://kerudavil.com/
# செமித்திய மொழிகள்

**செமிட்டிக் மொழிகள்** (*Semitic languages*) என்பது 300 மில்லியனுக்கும் அதிகமான மக்களால் பேசப்படும் மொழிகளின் குடும்பமாகும். பெரும்பாலும் பண்டைய அண்மை கிழக்கு, வடக்கு ஆப்பிரிக்கா, மற்றும் கிழக்கு ஆபிரிக்கா பகுதிகளில் பேசப்படுகிறது. செமிட்டிக் மொழிகள் ஆபிரிக்க-ஆசிய மொழிக் குடும்பத்தின் வடகிழக்கு துணைப்பிரிவில் அடங்குகின்றன. மேலும், இக்குடும்பத்தில் ஆசியாவில் பேசப்படும் ஒரே மொழிக் கிளையாக செமிட்டிக் மொழிகள் விளங்குகின்றன.  
இம்மொழி கிழக்கு செமிடிக் மொழிகள் மற்றும் மேற்கு செமிடிக் மொழிகள் என இரு வகைப்படும்.  
இன்று மிகக் கூடுதலாக பேசப்படும் செமிட்டிக் மொழி அரபு மொழியாகும். 270 மில்லியன் மக்கள் அரபு மொழியையும், 27 மில்லியன் மக்கள் அம்ஃகாரிக் மொழியையும் 7 மில்லியன் மக்கள் எபிரேய மொழியையும் பேசுகின்றனர். செமிடிக் மொழிகள் உலகின் முதலாவது எழுத்து வடிவை கொண்ட மொழிகளுள் ஒன்றாகும். அக்காத் மொழியின் எழுத்து முறைமை கிமு 3வது ஆயிரவாண்டின் நடுப்பகுதியில் தொடங்கியது. செமிடிக் என்ற பெயர் ஊழிவெள்ளத்திலிருந்து தப்பியதாக விவிலியத்தில் கூறப்பட்டுள்ள நோவாவின் மகனான சேம் என்பரை முதலாக கொண்டு இடப்பட்டதாகும்.
# கிழக்கு செமிடிக் மொழிகள்

**கிழக்கு செமிடிக்** என்பது செமிடிக் மொழி குடும்பத்தின் இரண்டு பெரிய பிரிவுகளில் ஒன்றாகும். மற்றைய பிரிவு மேற்கு செமிடிக் ஆகும். கிழக்கு செமிடிக் மொழிக்குழு இரண்டு மொழிகளை கொண்டுள்ளது. அவையாவன அக்காத், எப்லேயிட் என்பனவாகும். இவை இரண்டுமே அழிவுகுள்ளான மொழிகளாகும்.  
கிழக்கு செமிடி மொழிகள் மேற்கு செமிடிக் மொழிகளிலிருந்து பல வகையில் வேறுபடுகிறது. இது கிழக்கு செமிடிக் மொழி பேசியவர்கள் மற்ற மொழிகளை விட்டு தூர கிழக்காக இடம்பெயர்ந்தமை இதற்கு காரணமாக கூறப்படுகிறது. கிமு 3வது ஆயிரவாண்டில், அவர்களின் "மெசொப்பொத்தேமியா நுழைவு வரலாறு" எழுதப்பட்ட வரலாறுகளில் முதன்மையானதாகும். கிமு 2வது ஆயிரவாண்டின் தொடக்கத்தில் கிழக்கு செமிடிக் மொழிகள் குறிப்பாக அக்காத் மொழி அப்பிரதேசத்தில் முதன்மை பெற்றுக் காணப்பட்டது. அக்காத் மொழியானது, செமிடிக் மொழியல்லாத சுமேரிய மொழியிலிருந்து எழுத்து முறைமை பெறப்பட்டது.
# மேற்கு செமிடிக் மொழிகள்

**மேற்கு செமிடிக்** என்பது செமிடிக் மொழிகளின் குழுப்படுத்தலுக்காக முன்மொழியப்பட்டுள்ள மொழிக் குழுவாகும். செமிடிக் மொழியியளலர்களான உறோபட் ஏட்சுரோன் மற்றும் யோன் என்ர்காட் போன்றோர்கள், செம்டிக் மொழியை, கிழக்கு செமிடிக், மேற்கு செமிடிக் என இரண்டு பெரும் பிரிவுகளாக பிரித்து நோக்குகின்றனர். கிழக்கு செமிடிக் மொழிகள் அழிந்துபோன இரண்டு மொழிகளான அக்காத் மொழி, எப்லேயிட் கொண்டுள்ள அதேவேலை மீதமுள்ள செமிடிக் மொழிகள் அனைத்தும் மேற்கு செமிடிக் பிரிவில் சேர்க்கப்படுகிறது.  
மேற்கு செமிடிக் மொழிகள் பின்வரும் தெளிவான உப குழுக்களை கொண்டுள்ளது: எத்தியோப்பிய மொழிகள், தெற்கு அராபிய மொழிகள், அரபு மொழி மற்றும் வடமேற்கு செமிடிக் மொழிகள் என்பனவாகும். எத்தியோப்பிய மற்றும் தெற்கு அராபிய மொழிகள் பொதுவான இயல்புகள் பலவற்றை கொண்டுள்ள படியால் அவை பொதூவாக்க தெற்கு செமிடிக் மொழிகள் என குழுப்படுத்தப்படுகின்றன. அரபு மொழியின் சரியான குழுப்படுத்தல் தர்க்கிக்கப்படுகிறது. இருப்பினும், உறோபட் ஏட்சுரோன் மற்றும் யோன் என்ர்காட் என்பவர்கள் அரபு மொழியை வடமேற்கு செமிடிக் மொழிகளுடன் இணைத்து மாத்திய செமிடிக் என்ற உபகுழுவை முன்மொழிந்தனர். குழுப்படுத்தல் பற்றிய ஆய்வுகள் தொடர்ந்தவண்ணமுள்ளன.
# மத்திய செமிடிக் மொழிகள்

**மத்திய செமிடிக்** என்பது செமிடிக் மொழியின் இடைநிலை வகைப்படுத்தல் ஒன்றாகும். இதில் முக்கிய மொழிகளாக அரபு மொழி, எபிரேய மொழி, அறமைக் மொழி என்பவற்றை குறிப்பிடலாம். இதில் அடங்கும் மொழிகள் பற்றி ஆய்வாளரிடையே ஒத்த கருத்து கிடையாது. முக்கியமாக வடமேற்கு செமிட்டிக் குழுவை சார்ந்த மொழிகளை பற்றியதாகும். இவற்றுக்கும் அரபு மொழிக்கும் மிடையான தொடர்பு பற்றி ஆய்வாளரிடையே கருத்தொற்றுமை கிடையாது.
# ஆகத்து 12

## பிறப்புகள்

- 1591 &ndash; லுயீஸ் டி மரிலாக், பிறரன்பின் புதல்வியர் துறவற சபையை நிறுவிய கத்தோலிக்கப் புனிதர் (இ. 1660)
- 1762 &ndash; ஐக்கிய இராச்சியத்தின் நான்காம் ஜார்ஜ் (இ. 1830)
- 1831 &ndash; எலனா பிளவாத்ஸ்கி, உருசிய இறையியலாளர் (இ. 1891)
- 1887 &ndash; எர்வின் சுரோடிங்கர், நோபல் பரிசு பெற்ற ஆத்திரிய இயற்பியலாளர் (இ. 1961)
- 1892 &ndash; சீர்காழி இரா. அரங்கநாதன், இந்தியக் கணிதவியலாளர், நூலகவியலாளர் (இ. 1972)
- 1892 &ndash; க. அ. நீலகண்ட சாத்திரி, இந்திய வரலாற்றாளர் (இ. 1975)
- 1897 &ndash; ஆட்டோ சுத்ரூவ, உக்ரேனிய வானியலாளர் (இ. 1963)
- 1907 &ndash; மறை. திருநாவுக்கரசு, தமிழறிஞர், இந்திய விடுதலைப் போராட்ட செயற்பாட்டாளர் (இ. 1983)
- 1919 &ndash; மார்கரெட் பர்பிட்ஜ், ஆங்கிலேய-அமெரிக்க வானியற்பியலாளர்
- 1919 &ndash; விக்கிரம் சாராபாய், இந்திய இயற்பியலாளர் (இ. 1971)
- 1920 &ndash; ப. சிங்காரம், தமிழக எழுத்தாளர் (இ. 1997)
- 1924 &ndash; சியா-உல்-ஹக், பாக்கித்தானின் 6வது அரசுத்தலைவர் (இ. 1988)
- 1927 &ndash; ஏ. திருநாவுக்கரசு, தமிழக எழுத்தாளர்
- 1928 &ndash; தமிழண்ணல், தமிழறிஞர் (இ. 2015)
- 1930 &ndash; ஜார்ஜ் சொரெஸ், அங்கேரிய-அமெரிக்கத் தொழிலதிபர்
- 1939 &ndash; சுசில் கொய்ராலா, நேபாளத்தின் 37வது பிரதமர் (இ. 2016)
- 1940 &ndash; குமார் பொன்னம்பலம், இலங்கைத் தமிழ் அரசியல்வாதி, வழக்கறிஞர் (இ. 2000)
- 1948 &ndash; சித்தராமையா, கருநாடகத்தின் 22வது முதல்வர்
- 1949 &ndash; நரேந்திர சிங் நேகி, உத்தராகண்ட பாடகர்
- 1952 &ndash; சீத்தாராம் யெச்சூரி, இந்திய அரசியல்வாதி
- 1953 &ndash; டிராட்ஸ்கி மருது, தமிழக ஓவியர்
- 1954 &ndash; பிரான்சுவா ஆலந்து, பிரான்சின் 24வது அரசுத்தலைவர்
- 1956 &ndash; சிதத் வெத்தமுனி, இலங்கைத் துடுப்பாளர்
- 1971 &ndash; பீட் சாம்ப்ரஸ், அமெரிக்க டென்னிசு ஆட்டக்காரர்
- 1990 &ndash; மரியோ பலோட்டெலி, இத்தாலிய காற்பந்தாட்ட வீரர்
# ஆகத்து 12

## இறப்புகள்

- கிமு 30 &ndash; ஏழாம் கிளியோபாட்ரா, எகிப்திய அரசி (பி. கிமு 69)
- 1602 &ndash; அபுல் ஃபசல், முகலாய வரலாற்றாளர் (பி. 1551)
- 1638 &ndash; ஜோகனஸ் அல்தூசியஸ், செருமானிய மெய்யியலாளர் (பி. 1557)
- 1827 &ndash; வில்லியம் பிளேக், ஆங்கிலேயக் கவிஞர், ஓவியர் (பி. 1757)
- 1848 &ndash; ஜார்ஜ் ஸ்டீபென்சன், ஆங்கிலேய பொறியியலாளர் (பி. 1781)
- 1900 &ndash; ஜேம்சு எட்வார்டு கீலர், அமெரிக்க வானியலாளர் (பி. 1857)
- 1920 &ndash; எர்மேன் சுத்ரூவ, உருசிய வானியலாளர் (பி. 1854)
- 1941 &ndash; வெல்லிங்டன் பிரபு, கனடாவின் 56வது ஆளுநர் (பி. 1866)
- 1955 &ndash; தாமசு மாண், நோபல் பரிசு பெற்ற செருமானிய எழுத்தாளர் (பி. 1875)
- 1964 &ndash; இயான் பிளெமிங், ஆங்கிலேய எழுத்தாளர் (பி. 1908)
- 1979 &ndash; ஏ. வி. மெய்யப்பன், தென்னிந்தியத் திரைப்படத் தயாரிப்பாளர், இயக்குநர் (பி. 1907)
- 1989 &ndash; வில்லியம் ஷாக்லி, நோபல் பரிசு பெற்ற அமெரிக்க இயற்பியலாளர் (பி. 1910)
- 1996 &ndash; விக்தர் அம்பர்த்சுமியான், சியார்ச்சிய-ஆர்மீனிய வானியற்பியலாளர் (பி. 1908)
- 2005 &ndash; ரேலங்கி செல்வராஜா, இலங்கை ஊடகவியலாளர், நடிகை (பி. 1960)
- 2006 &ndash; கேதீஸ் லோகநாதன், இலங்கை அரசியல் செயற்பாட்டாளர், மனித உரிமை ஆர்வலர் (பி. 1952)
- 2021 &ndash; இசுடீவன் வைசுனெர், இசுரேலிய இயற்பியலாளர் (பி. 1942)
- 2022 &ndash; கு. சிவமணி, தமிழக வரலாற்றாளர், எழுத்தாளர், சட்டவறிஞர் (பி. 1932)
# ஆகத்து 12

## சிறப்பு நாள்

- அனைத்துலக இளையோர் நாள் (ஐநா)
- உலக யானைகள் தினம்
- உலக நூலக தினம்